Gérgal

Gérgal [ĤERgal] estas vilaĝo kaj municipo de la Aŭtonoma Komunumo Andaluzio, en la provinco Almería, sude de Hispanio. Ĝi estas en la komarko Filabres-Tabernas en la centro de la provinco.
La areo de la municipo estas 228 km2 kie loĝas 1093 geloĝantoj, do loĝdenso estas 4.8 loĝ./km2.
Gérgal situas je 40 km de la provinca ĉefurbo Almería.

En ties municipa teritorio, sur la montopinto de la Sierra de los Filabres estas la Observatorio de Calar Alto (2 168 msm), administrata de la CAHA (Centro Astronómico Hispano Alemán). Krome estas kastelo kaj preĝejo.

 Geografio 
eta|maldekstre|Kastelo de Gérgal.
eta|maldekstre|Preĝejo de Gérgal.
Gérgal estas en la centra parto de la Provinco Almerio, sur la suda deklivaro de la montaro Sierra Filabres je altitudo de 763 msm. Ĝia municipa teritorio kiu bordas al la Dezerto de Tabernas havas areon de 228 km² kaj limas kun la municipoj Tabernas, Castro de Filabres, Olula de Castro, Bacares, Serón, Alcóntar, Baza, Nacimiento, Alboloduy, Santa Cruz de Marchena, Santa Fe de Mondújar kaj Gádor.

 Demografio 
Laŭ statistikoj de la andaluza registaro (SIMA, 2007) la 1093 geloĝantoj de la municipo Gérgal estas 519 inoj kaj 574 viroj. En la 228-kvadratkilometra teritorio estas 7 setlejoj, kie loĝas 1040 geloĝantoj, kaj aliaj 53 geloĝantoj loĝas dise en kamparo. Lasta konata nombro de naskiĝoj po jaro estis 6, 4 inoj kaj 2 viroj, kaj mortis 16, 10 inoj kaj 6 viroj. Tiel la natura kresko estis -10 (-0.9%). La laborkapabla loĝantaro estis 410 homoj (37.5%).

En la 1910-aj jaroj oni atingis pinton de pli ol 6000 loĝantoj, sed poste iom post iom oni falis ĝis la nuna milo.

 Vilaĝoj 
 Gérgal: 866 loĝantoj.
 Las Alcubillas.
 Las Aneas.
 Arroyo de Verdelecho.
 Aulago, 85 loĝantoj.
 La Estación.
 Fuente Santa.

 Vidu ankaŭ 
 Listo de municipoj de provinco Almería
 Gérgal (stacidomo)

 Eksteraj ligiloj 
 Gérgal - Statistikoj en Sistema de Información Multiterritorial de Andalucía.

 Referencoj 


Kategorio:Municipoj de Andaluzio
Kategorio:Geografio de Andaluzio